**Obrazloženje za skraćeni postupak e-savjetovanja za Prijedlog pravilnika o izmjenama i dopunama Pravilnika o obavljanju gospodarskog ribolova na moru obalnim mrežama potegačama**

Prijedlogom Pravilnika o izmjenama i dopunama Pravilnika o obavljanju gospodarskog ribolova na moru obalnim mrežama potegačama, kao instrumentom za provedbu Plana upravljanja ribolovom obalnim mrežama potegačama u Republici Hrvatskoj, ažurira se pravna osnova za provedbu Plana upravljanja te se stvaraju pretpostavke za novi autorizacijski ciklus.

Obzirom da Plan upravljanja uključuje i zadržavanje derogacija u pogledu odredbi Mediteranske uredbe, stupanjem na snagu ovog Pravilnika Europska komisija započet će zakonodavni postupak donošenja Provedbene uredbe kojom će se ta odstupanja omogućiti.

Uzimajući u obzir trajanje zakonodavne procedure na razini Europske unije, provodi se skraćeni postupak e-savjetovanja u trajanju od 15 dana kako bi Provedena uredba Komisije stupila na snagu prije isteka važećih autorizacija, odnosno prije 27. listopada 2021. i time se ribolov nastavio u kontinuitetu.